Le chanteur Diana a été inhumé au cimetière Santa Ana à Luanda
Le chanteur Diana a été inhumé au cimetière Santa Ana à Luanda
dimanche 11 septembre 2011 Jossart Muanza(AEM)
Le chanteur Diana Spray
Une vie et une carrière musicale plus qu’honorable se sont estompées brutalement à Luanda, en Angola, où le chanteur Diana Nsimba « Spray », ancien d’Afrisa International a été inhumé. L’auteur de « Santa », 65 ans, a succombé des suites de ses blessures après une chute du balcon du 4e étage d’un immeuble, situé sur la rue Rainha Ginga où il vivait dans un appartement avec sa famille. « Devenu aveugle depuis cinq ans, le chanteur avait l’habitude d’aller au balcon, seul ou accompagné, et jusque-là il ne lui était rien arrivé », témoigne son fils Edvândio Figueiredo. Retiré de la scène, le disparu avait toutefois l’intention de participer à la prochaine édition du festival « Muzongué da Tradição », à Kilamba, organisé en hommage à son groupe « Olympia ». L’Union nationale des artistes et compositeurs (UNACA) salue la mémoire de « l’un des meilleurs compositeurs et interprètes que l’Angola ait connus. Une illustre figure qui aura consacré une partie de sa vie à la promotion et à la valorisation de notre musique. »
Simão Nsimba alias Diana Spray est né le 3 de Juillet 1946, à Maquela do Zombo. On retiendra parmi ses oeuvres « Margarida », « Ana », « Beto na Beto », « Canducha », « Valódia » , « Pongolola », « Laurette », « Bolingó Passi », « Homenagem a Franco », « Mena » et « Sim Senhora »” qui ont fait son succès en Angola dans les années 80. C’est à l’âge de 8 ans qu’il a rejoint avec ses parents la RD Congo où il a fait sa scolarité dans la ville de Kinshasa où il sera vite découvert par Sam Mangwana qui le présentera à Tabu Ley Rochereau. Sa remarquable prestation dans « Libala ya huit heures du temps » de Tabu Ley marque le début d’une brillante carrière dans African Fiesta National de 1968 à 1970, contre la volonté de ses parents qui préféraient le voir sur les bancs que sur scène. C’est aussi aux côtés de son mentor, Tabu Ley, qu’il se produisit, pendant une semaine, au prestigieux music hall parisien, l’Olympia.
En 1972, Diana quitte Rochereau et rejoint Les Grands Maquisards de Ntesa Dalienst, Lokombe, Kiesse Diambu (vocalistes), Jeannot Mboko, Maubert et Jean-Marie Kabongo (trompettistes), Dizzy Mandjeku, Augustin Nsingi Mageda (lead guitariste), Basile Loulou (vocaliste, musique pop), Kalambayi (guitariste), Michel Sax (saxophoniste), Dave Makondelé (guitariste), Domsis (tumbas), Franck Nkodia (basse) et Tambu (batteur). Huit ans après, il retrouve Tabu Ley dans son groupe débaptisé Afrisa.
De retour en Angola en 1976, il intègre le groupe Inter-Palanca. Avec ce groupe, dirigé par le chanteur Matadidi, il participe au grand spectacle commémorant le premier anniversaire de l’Indépendance de l’Angola au stade omnisports Cidadela Desportiva. Alors que les chansons de Mario Matadidi « Café », « Obrigado Agostinho Neto », « Valódia », « Ba Kokossa » et « Muana Angola » caracolent au sommet des hits, Diana décide de créer son propre groupe. C’est ainsi que naît le groupe Olympia qui malheureusement commencera à décliner en 1986.
DIANA AKEYI, KASI ATIKELI BISO BANZEMBO NAYE
Diana, Simão Nsimba, abotamaka na Angola, na mboka babengi Kidisu Mbaza Nsoso(Maquela do Zombo), na mobu ya 3-7-1946. akendaka na Congo.Belge, elongo na ba boboti baye se tango azalaka na mibu mwambe (8 ans). Papa naye azalaka na Bar na kombo ya Binga Bar, na commune ya Barumbu, Lac Moero/Kassai, esika Diana akolaki.
Liboso ya kobanda mosala ya miziki. to pe kokota na lingomba ya miziki, ye azalaki kosala ba nzembo pe kopesa na bayembi minene ya tango wana. Diana asalaka nzembo na kombo ya Marie Pauline oyo ye apesaka na Mizele na African Fiesta Sukisa ya Dr Nico, asalaka pe nzembo na kombo Delmo, apesaka yango na Kwamy. Tango bandeko pe baninga bamoni ete Diana asalaka ba nzembo ya kitoko , pe azali na mongongo ya kitoko, bango basengaki naye akota na lingomba moko ya miziki po ye moko ayembaka ba nzembo naye.
Lokola mobeti drum Diclo, oyo abetaka na Ok Jazz pe Festival de Maquisards azalaka na quartier moko na Diana na Barumbu, alobaka naye aluka Sam Mangwana, tango wana Mangwana azalaka na lingomba ya African Fiesta National ya Pascal Tabou Rochereau. Na tango yango, Mangwana azalaka pe kofanda na Ville pene pene ya Armée du Salut, mosika te na esika Diana azalaka kofanda , rue Mayenge na avenue Kassai pe na Lac Moero kaka na Kassai, pona Papa wa bango na kombo ya Binga , moteki monene, azalaka na mapango mibale.
Bokutani ya Sam Mangwana na Diana
Diana andimaka toli ya baninga pe bandeko, na yango ye akendeka koluka Sam Mangwana na ndako naye, pe akumbaki nzembo naye na kombo ya Diana, ye ayembaki liboso ya Mangwana , pe Mangwana asepelaki na nzembo yango pe mongongo ya elenge Diana. Be nakati ya ndako, Mangwana ayekolaki nzembo yango pe akotisaki yango na Magnetophone na mongongo waye. Tango Mukala ayaki kotala Mangwana na ndako, ayoki nzembo wana, kaka na mongongo ya pamba asepelaki.
Bongo Mangwana alobaki na Mukala ete, mokolo ya nzembo ezali elenge oyo. Na tango wana bazalaka kobenga ye Diana te, kasi azalaka na kombo ya Simbad.
Sima ya mikolo Mangwana olobaka na Diana akenda na Kingabwa na ndako ya Rochereau esika African Fiesta National bazalaka kosala ba repetition. Na mokolo yango, repetition ezalaka kafu kafu po ete esengeleki kokota na Studio ya Renapec be na butu ya mokolo wango. Na tango yango, babeti lokola Roger Izeidi, Faugus, Michelino,Mwena, Guivano, Karé, Vieux Biolo, Willy Mbembe , Sam pe basusu bazalaka. Liboso ya Diana kokende koluka mosala epayi Rochereau bazalaka kozala elongo bango basato, Mangwana, Michelino pe Diana, bondeko ekomaki makasi , tango bayaki koyeba ete Diana pe , azali mwana ya ekolo ya Angola, lokola bango babale(Mangwana na Mavatiku Michelino).
Na yango tango Diana akomaki na esika ya mosala to pe (repetition), Michelino ayambaki ye, pe alobaki naye, kobanga te , yemba. Tango abandaki koyemba Rochereau asepelaki na mongongo waye. Kaka na butu ya mokolo yango bango nionso bakendeki na Studio Renapec pona kosala ba nzembo ya sika , moko ya ba nzembo ya ngo ezali na kombo ya Leopards , (leopards lelo to ganher eh mama). Bokoti nionso wana ya Diana na lingomba ya African Fiesta National na mobu ya 68. Nzembo naye Diana eyembama na mingongo ya Rochereau pe Sam Mangwana, kasi na palaki batia kombo ya Diana mosali nzembo yango. Kasi na ndenge boyebi ete, na mangomba ya miziki mobulu ezangaka te. Mangwana , Guivano, Michelino pe basusu, batikaka lingomba ya African Fiesta National pona kokela lingomba ya Festival de Maquisards. Likanisi ya kosala lingomba mosusu ezalaki ya kala. Po liboso ya komema Diana epayi ya Rochereau, Mangwana alingaka kokotisa na lingomba moko bazalaka kosala na bobombani(nzong nzing), elongo na Youlou (Ok Jazz), Michelino, Mangwana etc.. pe Gizenga na makambo etali mabongisi,kasi esalamaka te po Franco na Rochereau batiaki bango miso. Na yango, tango bango batiki lingomba ya African Fiesta National, Rochereau alobaki na Diana boye, kolanda bango, tikala awa ngai nakobimisa yo na miso ya bato. Na tango wana Diana abimi nanu te, kasi nzembo naye (Diana ya mama).ezalaka kosala sango makasi penza. Pona kozipa libulu oyo babeti wana batikaka oteyi ya lingomba, ya African Fiesta National , Rochereau abengaka Athel, Denis Lokassa, pe basusu.
Esengelaki malamu ko mibongama pona kolakisa mosala ya sika . Na yango ba kendeki kofanda na Nganda na Kintambo pona mosala, sima Rochereau abengaka ba panzi sango pona kolakisa babeti ya sika pe mosala. Kasi sima bakendeki lisusu na Lukaya kaka pona ba repetition. Na tango wana Diana ayaka kosala nzembo na kombo ya Libala ya 8 heures du temps, ematisaka putulu penza. Kasi bato bazalaka se koyoka kombo ya Diana, bayebaki ye te.
Bobimi naye na miso ya bato, pembeni ya Rochereau ezalaka na Bar Vis à vis. Sango etambolaki mingi, ba panzi sango pe bakomaki na ba Journal pe basakolaki na Rádio. Liboso ya kokende na Vis a Vis , Rocherau na Diana bakendaka na ndako ya madame Leonie(moko ya balandi ya lingomba ya African Fiesta National), kuna nde Diana akendaka komibongisa (kolata). Na African Fiesta National asalaka pe nzembo mosusu na kombo ya Tsheke Mado.
Kombo ya Diana ewuti wapi?
Tango elenge moyembi (Simbad) alukaka Sam Mangwana, ayaka na nzembo na kombo ya Diana. Kasi mokolo moko Rochereau azalaki elongo na Sam Mangwana pe Madame Leonie na elenge Simbad (Diana), Rochereau asimbaki kopo ya champagne na loboko, pe asali batisimo. Alobika ete, banda lelo kombo na yo ekomi Diana. Kino mokolo wana elenge Simbad , akomaka na kombo ya mosala DIANA.
Bolongwi ya Diana na African Fiesta National
Tango atiki lingomba ya African Fiesta National na mobu 1970, Dalienst pe Michelino babengi ye na lingomba ya Festival de Maquisards na tango wana, Sam Mangwana pe Guivano balongwaki na lingomba ya Festival de Maquisards. Diana pe baninga baye ya lingomba basakaka mobembo na Mbuji Mayi, makambo nionso ezalaka kotambola malamu kuna na Mbuji-Mayi. Kasi ndenge baloba, na mokili libaku mabe ezangaka te, bango bakutanaki na libaku mabe, tango bakangi Denis Losono, kolo ya ba instruments ya lingomba na bango ya Festival de Maquisards .
Kuna na Mbuji Mayi mosala ebebaki pona bazalaki lisusu na ba instruments te, leta azuaki yango. Pasi akotaki makasi penza, moto moto, azalaki koluka nzela ya kozonga Kinshasa. Kokoma bango na Kinshasa, basanganaki pe basalaki ba nzembo na Studio Vévé ya Verckys Kiamwangana, ba nzembo lokola Delya, Sónia, Biki, Essesse esalamaka na babeti oyo , Diana, Dalienst, Lokombe, Kiesse. Dizzy, Dicló, Barami, Jean Trompette, Johny,Bisikita, Makirimbia etc... Nakati ya bango banso bawutaki na Mbuji Mayi, kaka Michelino moto abetaki te na ba nzembo wana pona ye azongaka na African Fiesta National. Ba nzembo yango, mingi bazalaka kobeta yango na Festival de Maquisards, kasi tango bapalaki ebimaka, ba bongolaki kombo ya lingomba ekomaki Les Grands Maquisards. Pona ete ,sima ya bosali ba nzembo wana na studio, Bisikita akendeki na Bella Bella, Barami pe Dicló bakendeki na Ok Jazz,Jean Trompette akendeki na African Fiesta National, pe basusu. Etikala bango se mineyi, Diana, Lokombe Dizzy , Kiesse pe Dalienst . Na Les Grands Maquisards, Diana abimisaka ba nzembo lokola, Essesse, Sónia, Rosa, Diamate, Dialo Awa, Marie Pierre etc….
Bolongwi ya Diana na Les Grands Maquisards
Na mobu ya 74, tango Diana abendi nzoto oteyi ya Les Grands Maquisards, asalaka palaki moko ya 45 tours ya ba nzembo mibale(Masanga ma koko, pe mosusu na bosani kombo . Na ba nzembo wana ye ayembaki na Likinga moyembi ya kala ya Sensationel, Empire Bakuba pe Zaiko Langa Langa. Kaka na mobu wana (74), Rochereau abengaka ye azonga na Afrisa.. Na bozongi na ye pembeni ya Rochereau, Diana asalaka banzembo lokola: Sata, Zemi ya Bolingo, Convocation ya liwa, Mwasi ya Wendo, Photo ya Auguy, Lisolo. Ayembaka elongo na Rochereau ba nzembo lokola, Omanga, Makfé ( ya Michelino), Palmares etc…Bakendaki pe na Festival na Tunis..
Bozongi ya Diana na Angola
Tango mboka ya Angola ezuaki lipanda , Diana azuaki likanisi ya kozonga mboka, na mobu ya 76, na bokomi na ya na Luanda asanganaka na Mário Matadidi, na lingomba na ye, na kombo ya Inter Palanca.. Na lingomba oyo, bayembaki elongo na Matadidi Mário ba nzembo ndakisa, Bakokosa, O camarada presidente disse, Mwana ngola vumbuka, Café, A nossa terra é boa, Volta Camarada .
Na mobu ya 77, kaka nakati ya lingomba ya Inter Palanca , Diana asalaka ba nzembo mibale, Valodia pe Angola Nova. Banzembo oyo ematisaki putulu penza na Angola.
Na mobu ya 80, Diana atikaka lingomba ya Inter Palanca ya Mário Matadidi, pona kosala lingomba ya ye meyi, na kombo ya Olímpia. Nalingomba oyo , okataka na Studio ya Rádio ya Angola pona kosala ba nzembo oyo: Canducha, Mena, Bolingo Pasi, Amour Steves.
Na mobu ya 83, Diana akendaka na Kinshasa pona kosala palaki. Na lisungi ya ndeko na ye na kombo ya Ison, Diana akotaka na Studio Véve , elongo na babeti ya Bobongo Stars, pe asalaki ba nzembo mineyi, Loulou, Sim Senhor, Marguerida pe Diana II.
Banzembo oyo abetaka na ba mboka ebele ya Afrique pe mikili ya poto.Na Paris edition Safari Ambiance ya Maniatakus etekaka palaki yango na bikolo ebele ya molongo(Monde).
Na mobu ya 85, Diana akendaka na ekolo ya França (Paris), kuna mosali nzembo na kombo ya Momene, ebengaki ye na Bruxelles pona koyemba elongo na Dalienst, Josky Kiambukuta,Michelino (na lindanda), Dele Pedro(mobeti saxo ya kala ya Ok Jazz), Armando pe basusu. Basalaki ba nzembo misato ya Momene.
Sima nde azongaki na Luanda, pe akobaki na mosala na kati ya lingomba na ye Olímpia. Na mobu ya 89, tango ya liwa ya Grand Maître Franco, Diana akotaki na studio ya Rádio ya Angola pe ayembaki nzembo ya Hommage na Franco.
Mobembo ya Diana na Congo Brazzaville
Na mobu ya 2003, mokambi ya culture ya Congo Jean Claude Gakosso, abengaki ba babeti ya kala , ya Les Grands Maquisards, pona kobimisa mokanda pona kokanisa kondo Dalienst. Diana asanganaki na Dizzy, Kalambayi, Michel Sax, Makirimbia,Franck Nkodia, Dave pe ndambu ya babeti ya Brazzaville. Lokola moyembi Lokombe azalaki te, babengaki Malage De Lungendo pona koyemba na bango.
Na 2005, mokonzi Jean Claude Gakosso abengaka ye lisusu, pona kosangana na baninga ya Les Grands Maquisards, Dizzy, Dave, Kalambayi, Lokombe,Makirimbia, Franck. Pe babengaki Nyboma na Guivano pe na ndambu ya babeti ya bana ya Poto Poto pona kosangana na bango.
Diana azalaki kosala kaka mosala ya miziki, maladi ya miso nde azalaki kosala ye nkokoso mingi, na 2006, akendaka na ekolo ya Portugal pona kosalisa miso.
Na mobu oyo ya 2011, na sanza ya mibale to pe ya misato, ye azalaki na Kinshasa pona kosalisa miso.kasi pasi ezalaki kokoba se kokoba.
Obs: Nazali kosenga na ba mbokatiers Nzembo moko ya Diana na bosani kombo ya nzembo yango, kasi maloba ezali boye:Toleki mingi
Balobi basi baleki mingi
Toleki mingi eh eh ekomi nzembo
Toleki mingi ya solo
Moseka yaka totambolaka biso mibale
Biso mibale eh eh
Soki ozwi toleyi
Soki nazwi tolati
Namoni changement na nzoto na ngai
Mibali bakomi nde ya koluka
Ekenge na mbongo
Yango wana toleki mingi
Diana akufaki na mokolo ya lundi, 29-08-2011,atiki bana mineyi, nzambe azala na ye.
Nazali kosenga na ba mbokatiers babakisa maye mazangi na lisolo oyo. Soki pe nabosani, bo bongisa. Papa Faugus, Seskain Molenga, Mavatiku Michelino banso bayebaki Diana to pe basalaka naye.
Luanda/ Angola 20-09- 2011
ESSESSE, par Diana et les Grands Maquisards
Pedro
EYANO NA MONINGA MBOKATIER, PONA LISOLO YA BO PANZANI YA FESTIVAL DE MAQUISARDS.
Ndeko mbokatier. pona motuna ya koyeba soki ko panzana ya Festival asalamaka na Kisangani te, ngai nako limbolela boye. Tango bakelaka lingomba ya Festival de Maquisards, DIANA azalaka na African Fiesta National YA Rochereau. Banzembo lokola Coco colette. Yambi Cherie,Sisika, Mokili mobonguani etc... Diana ayemba ba nzembo wana te. Tango Sam na Guivano batiki Festival de Maquisards, basali lingomba na bango na kombo ya Festival SAM ET GUIVANO, na tango yango pe Diana alongwaka na African Fiesta National. na yango Michelino na Dalienst, babengaka Diana pona asangana na bango, na lingomba ya Festival de Maquisards, ye pe andimaka. Kasi tango babandi kobeta na Kinshasa, succes azalaki te. po bato bazalaka kolanda mingi SAM na GUIVANO. Na yango patron na bango Denis, apesaka bango likanisi ya ko kende kobeta na Mbuji Mayi, kuna orquestre ekomaki kosala succes, ba nzembo lokola ba Delya. Maria Mboka etc... azalaka kobetama na Mbuji Mayi, liboso ya kobima na ba palaki. Lingomba epanzanaki na Mbuji Mayi TE, kasi bazuaki ba nkokoso na tango sponsor na bango Denis LUSONi. akangamaka na Kinshasa na makambo ya politiki to pe ya mosolo. Ba instrument ya miziki oyo ye asombaka pona lingomba ya Festival, leta akangaki yango kuna na Mbuji Mayi, ba musiciens bakomaki na pasi. Kamua mbongo ezalaka na kesi bapesaka Dalienst akenda na Kinshasa pona koyeba soki makambo ezalaki ndenge nini.Ekendaka Dalienst mikolo ebele, na sima ekomaki moto na moto aluka nzela. Kasi tango bango banso bakutanaki na Kinshasa basalaka ba enregistrement ya ba Delya, MARIA Mboka, Essesse, Sonia na bango nionso kaka Michelino moto abetaka te. Nakati na bango bazalaki Lokombe,Diana,Dizzy,Dalienst.Kiesse.Barami.Diclo.Bisikita.Johnny,Jean Trompette. Makirimbia etc.. Nabanzi na limboleli ndeko Mbokatier lisolo ya Festival de Maquisards.Kasi Lokombe, Dizzy , Barami(na Angola), pe basusu bakoki kobakisa na lisolo oyo. Papa MESSAGER luka nzembo ya Diana na kombo ya Dialo Awa. Pona photo ya Diana nakoluka yango.
PEDRO
bam_Latn bam_Latn sag_Latn ewe_Latn fra_Latn fra_Latn fra_Latn fra_Latn lin_Latn lin_Latn lin_Latn lin_Latn swh_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn swh_Latn lin_Latn lin_Latn lin_Latn lin_Latn swh_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn bam_Latn fra_Latn grn_Latn lin_Latn lin_Latn grn_Latn